CELEX: C2006/281/69
Language: da
Date: 2006-11-18 00:00:00
Title: Sag T-255/06: Sag anlagt den 15. september 2006 — Budějovický Budvar mod KHIM — Anheuser-Busch ( BUD )

18.11.2006   
            
            
               DA
            
            
               Den Europæiske Unions Tidende
            
            
               C 281/39
            
         Sag anlagt den 15. september 2006 — Budějovický Budvar mod KHIM — Anheuser-Busch (»BUD«)
   (Sag T-255/06)
   (2006/C 281/69)
   Stævningen er affattet på fransk
   Parter
   
      Sagsøger: Budějovický Budvar, národní podnik (České Budějovice, Den Tjekkiske Republik) (ved advokat F. Fajgenbaum)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Anheuser-Busch, Incorporated
   Sagsøgerens påstande
   
               —
            
            
               Den anfægtede afgørelse truffet den 28. juni 2006 af Andet Appelkammer ved Kontoret for Harmonisering i det Indre Marked (Varemærker og Design) (sag R 241/2005-2) annulleres.
            
         
               —
            
            
               Ansøgningen om registrering af EF-varemærket »BUD« nr. 1 257 849 afslås for samtlige de varer, det betegner i klasse 16, 21, 25 og 32.
            
         
               —
            
            
               Rettens afgørelse fremsendes til Harmoniseringskontoret.
            
         
               —
            
            
               Selskabet Anheuser-Busch tilpligtes at betale alle sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Anheuser-Busch, Incorporated
   
      Det omhandlede EF-varemærke: figurmærket »BUD« for varer i klasse 16, 21, 25 og 32 — ansøgning nr. 1 257 849
   
      Indehaver af det i indsigelsessagen påberåbte varemærke eller tegn: Budějovický Budvar
   
      Det i indsigelsessagen påberåbte varemærke eller tegn: Retten til den beskyttede oprindelsesbetegnelse »BUD« til at betegne øl
   
      Indsigelsesafdelingens afgørelse: Indsigelsen forkastes
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 62, stk. 1, i forordning nr. 40/94 (1) og artikel 20 i gennemførelsesforordning nr. 2868/95 (2), idet appelkammeret ikke havde beføjelse til at udtale sig om gyldigheden af den oprindelsesbetegnelse, som sagsøgeren påberåbte sig i forbindelse med indsigelsen. Sagsøgeren gør også gældende, at tegnet »BUD« udgør en beskyttet oprindelsesbetegnelse i Frankrig og Østrig. Ydermere gør sagsøgeren gældende, at der er sket en urigtig anvendelse af artikel 8, stk. 4, i forordning nr. 40/94, eftersom oprindelsesbetegnelsen »BUD« ifølge sagsøgeren rent faktisk er et tegn, som anvendes erhvervsmæssigt.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1)
   
      (2)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT 1995 L 303, s. 1)